S-4095/2021

Mál þetta, sem dómtekið var 17. nóvember sl., er höfðað með ákæru, útgefinni af héraðssaksóknara 2. september 2021, á hendur X, kt.

[...]

,

[...]

,

[...],

fyrir eftirgreind brot

gegn almennum hegningarlögum:

A.

Fyrir fjárdrátt með því að hafa í starfi sínu sem framkvæmdastjóri A, kt. [...], dregið sér samtals 3.161.632 krónur af fjármunum félagsins í 15 tilvikum á árunum 2018 og 2019 með greiðslu reikninga í þágu ákærða og millifærslum út af bankareikningi félagsins inn á bankareikning ákærða.

Nánar tiltekið dró ákærði sér fjármuni félagsins í fjórum tilvikum á árinu 2019 með greiðslu reikninga í eigin þágu af bankareikningi A nr. [...], samtals að fjárhæð 661.200 krónur. Hinar heimildarlausu ráðstafanir sundurliðast með eftirfarandi hætti:

Tilvik Skjalnúmer Dagsetning Upphæð

Tegund

greiðslu

Viðtakandi

greiðslu 1 II/1.1 10.01.2019 320.000 Millifærsla ORMSSON2 II/1.2 30.01.2019 185.000 Millifærsla

Endurmenntun

Háskóla

Íslands 3 II/1.3 11.03.2019 48.200 Millifærsla Skorri 4 II/1.4 08.07.2019 108.000 Millifærsla

Sæluhús

Akureyri 661.200

Í eftirgreindum 11 tilvikum á árunum 2018 og 2019 með millifærslum út af bankareikningi A nr. [...] og inn á bankareikning ákærða nr. [...], samtals að fjárhæð 2.500.432 krónur. Hinar heimildarlausu ráðstafanir sundurliðast með eftirfarandi hætti:

Tilvik Skjalnúmer Dagsetning Upphæð

Tegund

greiðslu

Viðtakandi

greiðslu 5 II/2.1 18.12.2018 151.900 Millifærsla X6 II/2.2 02.01.2019 150.000 Millifærsla X7 II/2.3 28.01.2019 55.755 Millifærsla X8 II/2.4 10.02.2019 320.000 Millifærsla X9 II/2.5 22.03.2019 279.018 Millifærsla X10 II/2.6 27.03.2019 360.000 Millifærsla X11 II/2.7 04.04.2019 223.759 Millifærsla X12 II/2.8 30.04.2019 200.000 Millifærsla X13 II/2.9 11.07.2019 195.000 Millifærsla X14 II/2.10 01.08.2019 250.000 Millifærsla X15 II/2.11 30.08.2019 315.000 Millifærsla X2.500.432

B.

Fyrir umboðssvik á árinu 2019, með því að hafa misnotað aðstöðu sína sem framkvæmdastjóri A til að skuldbinda félagið, þegar ákærði í alls 28 skipti notaði kreditkort félagsins nr. [...], í heimildarleysi til kaupa á vörum og þjónustu til eigin nota, og eftir atvikum í þágu annarra, samtals að fjárhæð 1.558.979 krónur. Fjárhæðirnar voru síðar skuldfærðar af bankareikningi félagsins nr. [...] hjá Landsbankanum. Kreditkortið hafði ákærði fengið frá A vegna starfa sinna sem framkvæmdastjóri félagsins og var honum ætlað að greiða með því tilfallandi útgjöld tengd starfsemi þess. Framangreind notkun kortsins var án heimilda og ótengd störfum ákærða fyrir félagið. Hin heimildarlausa notkun sundurliðast með eftirfarandi hætti:

Tilvik Skjalnúmer Dagsetning Upphæð Tegund greiðslu Viðtakandi greiðslu 16 II/3.4 09.05.2019 13.900 Kreditkortafærsla ORMSSON17 II/3.8 22.05.2019 128.900 Kreditkortafærsla Víkurvagnar 18 II/3.10 09.06.2019 91.800 Kreditkortafærsla Hótel Vestmannaeyjar 19 II/3.11 16.06.2019 40.300 Kreditkortafærsla Frost og Funi 20 II/3.13 27.06.2019 17.397 Kreditkortafærsla Vínbúðin 21 II/3.14 01.07.2019 159.900 Kreditkortafærsla Stilling 22 II/3.18 20.07.2019 56.805 Kreditkortafærsla Bónus 23 II/3.20 25.07.2019 22.980 Kreditkortafærsla Örninn Golfverslun 24 II/3.21 26.07.2019 34.795 Kreditkortafærsla ELKO28 II/3.27 14.08.2019 60.466 Kreditkortafærsla Keahótel 29 II/3.29 17.08.2019 12.912 Kreditkortafærsla Vínbúðin 30 II/3.30 21.08.2019 167.610 Kreditkortafærsla Járn og gler 31 II/3.31 23.08.2019 64.546 Kreditkortafærsla Málmsteypan Hella 32 II/3.34 29.08.2019 14.000 Kreditkortafærsla KEF Parking 33 II/3.36 13.09.2019 19.964 Kreditkortafærsla Logoflex 34 II/3.38 13.09.2019 16.870 Kreditkortafærsla Örninn Golfverslun 35 II/3.40 16.09.2019 350.870 Kreditkortafærsla Icegolf travel 36 II/3.47 22.10.2019 17.628 Kreditkortafærsla Vínbúðin 37 II/3.48 22.10.2019 44.000 Kreditkortafærsla Bónstaðir 38 II/3.53 30.10.2019 21.870 Kreditkortafærsla Sérmerkt 39 II/3.54 31.10.2019 5.154 Kreditkortafærsla Austurbæjar Apótek 40 II/3.55 31.10.2019 38.664 Kreditkortafærsla Örninn Golfverslun 41 II/3.56 31.10.2019 70.750 Kreditkortafærsla Icelandair 42 II/3.57 02.11.2019 21.917 Kreditkortafærsla Shop 5 (Arlanda T5)43 II/3.58 11.11.2019 17.867 Kreditkortafærsla Max 11.558.979

C.

Fyrir peningaþvætti með því að hafa aflað sjálfum sér ávinnings af brotum samkvæmt A og B lið ákæru samtals að fjárhæð 4.720.611 krónur og í kjölfarið geymt eða nýtt ávinninginn í eigin þágu.

____________________________

Framangreind háttsemi samkvæmt A lið ákæru telst varða við 1. mgr. 247. gr. almennra hegningarlaga nr. 19/1940.

Framangreind háttsemi samkvæmt B lið ákæru telst varða við 1. mgr. 249. gr. almennra hegningarlaga nr. 19/1940.

Framangreind háttsemi samkvæmt C lið ákæru telst varða við 1. mgr., sbr. 2. mgr. 264. gr. almennra hegningarlaga, nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Ákærði hefur hafnað því að háttsemi hans samkvæmt C kafla ákærunnar verði heimfærð til 1. mgr., sbr. 2. mgr., 264. gr. almennra hegningarlaga nr. 19/1940 og var málið flutt um það lagaatriði og refsingu í samræmi við ósk verjanda og sækjanda. Að öðru leyti en varðar 264. gr. almennra hegningarlaga er ágreiningslaust að brot ákærða eru rétt heimfærð til refsiákvæða í ákæru.

Ákærði hefur játað þá háttsemi sem lýst er í Ak afla og Bkafla ákæru. Hann telur hins vegar að brot sín á 1. m gr. 247. g r. og 1. m gr. 249. gr. almennra hegningarlaga tæmi sök gagnvart ákvæði 1. mgr., sbr. 2. mgr., 264. gr. laganna um peningaþvætti. Hann bendir á að fjármunirnir hafi verið nýttir í eigin þágu og engin viðbótarathöfn hafi komið til fyrir utan þær færslur sem um ræði. Þá vísar hann til dóma Landsréttar frá 4. júní 2020 í málum nr. 331/2020, 332/2020 og 333/2020.

Sækjandi hafnar því að 1. mgr. 247. gr. og 1. mgr. 249. gr. almennra hegningarlaga tæmi sök gagnvart 264. gr. laganna. Hann vísar til dóms Hæstaréttar frá 25. mars 2021 í máli nr. 29/2020 og bendir á að Hæstiréttur hafi veitt áfrýjunarleyfi vegna framangreindra dóma Landsréttar frá 4. júní 2020. Þá vísar hann til dóms Landsréttar frá 8. október 2021 í máli nr. 751/2020.

Samkvæmt 1. mgr. 264. gr. almenna hegningarlaga skal hver sem tekur við, nýtir eða aflar sér eða öðrum ávinnings af broti á lögunum eða af refsiverðu broti á öðrum lögum, eða meðal annars umbreytir slíkum ávinningi, flytur hann, sendir, geymir, aðstoðar við afhendingu hans, leynir honum eða upplýsingum um uppruna hans, eðli, staðsetningu eða ráðstöfun ávinnings sæta fangelsi allt að 6 árum. Í 2. mgr. segir að sá sem framið hefur frumbrot og fremur jafnframt brot skv. 1. mgr. skuli sæta sömu refsingu og þar greinir. Ákvæði 77. gr. gildi þá eftir því sem við á. Í greinargerð með frumvarpi sem varð að lögum nr. 149/2009 sem breyttu ákvæði 264. gr. almennra hegningarlaga kemur fram að við túlkun einstakra verknaðarþátta verði að horfa til þess að peningaþvætti sé í megindráttum hver sú starfsemi sem lúti að því að fela uppruna og eiganda fjár sem sé ávinningur af brotastarfsemi.

Ákærði hefur viðurkennt að hafa nýtt þá fjármuni sem voru ávinningur af brotum hans gegn 1. mgr. 247. gr. og 1. mgr. 249. gr. almennra hegningarlaga í eigin þágu og fellur háttsemi hans því hlutrænt séð undir 1. mgr., sbr. 2. mgr., 264. gr. almennra hegningarlaga. Sú háttsemi ákærða sem ákæruvaldið telur falla undir 264. gr. er því sú að afla sér ávinningsins og nýta hann í eigin þágu. Óumdeilt er að ekki kom til neinna viðbótarathafna ákærða í þeim tilgangi að fela uppruna og eiganda fjárins. Eru atvik málsins því með sambærilegum hætti og í dómi Landsréttar í máli nr. 331 /2020 en frábrugðin því hvernig háttaði til í dómi Hæstaréttar í máli nr. 29/2020 og dómi Landsréttar í máli nr. 751/2020. Hér er því um það að ræða að brot ákærða gagnvart 264. gr. almennra hegningarlaga fellur saman við brot hans gagnvart 1. mgr. 247. gr. og 1. mgr. 249. gr. laganna. Þar sem þannig háttar til verður að telja að ákvæði 1. mgr. 247. gr. og 1. mgr. 249. gr. almennra hegningarlaga tæmi sök gagnvart 264. gr. laganna. Er þá litið til þeirrar meginreglu í refsirétti að vafa um túlkun refsiákvæða verði að túlka sakborningi í hag.

Ákærði er fæddur í [...] [...]. Samkvæmt sakavottorði, dagsettu 31. ágúst 2021, hefur hann ekki áður gerst sekur um refsivert brot. Við ákvörðun refsingar verður litið til greiðlegrar játningar ákærða og þess að hann hefur endurgreitt það fé sem um ræðir, en jafnframt til þeirra fjárhæða sem um ræðir og fjölda tilvika. Með hliðsjón af öllu framangreindu þykir refsing ákærða hæfilega ákveðin fangelsi í fimm mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 494.760 krónur, að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið E-kk-nf H-kk-nf saksóknarfulltrúi.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í fimmmánuðienfullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 494.760 krónur.